CELEX: 32021R0704
Language: fi
Date: 2021-02-26 00:00:00
Title: Komission delegoitu asetus (EU) 2021/704, annettu 26 päivänä helmikuuta 2021, ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa annetun Euroopan parlamentin ja neuvoston asetuksen (EU) 2018/196 muuttamisesta

29.4.2021   
               
               
                  FI
               
               
                  Euroopan unionin virallinen lehti
               
               
                  L 146/70
               
            
         KOMISSION DELEGOITU ASETUS (EU) 2021/704,
         annettu 26 päivänä helmikuuta 2021,
         ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa annetun Euroopan parlamentin ja neuvoston asetuksen (EU) 2018/196 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa 7 päivänä helmikuuta 2018 annetun Euroopan parlamentin ja neuvoston asetuksen (EU) 2018/196 (1) ja erityisesti sen 3 artiklan 3 kohdan,
         sekä katsoo seuraavaa:
         
                     (1)
                  
                  
                     Koska Yhdysvallat ei muuttanut polkumyynnin ja tukien vastaista lakia (Continued Dumping and Subsidy Offset Act), jäljempänä ’CDSOA’, Maailman kauppajärjestön, jäljempänä ’WTO’, sopimuksissa sille määrättyjen velvoitteiden mukaiseksi, asetuksen (EU) 2018/196 nojalla otettiin käyttöön 4,3 prosentin suuruinen ylimääräinen arvotulli, joka kannetaan tiettyjen Amerikan yhdysvalloista peräisin olevien tuotteiden tuonnissa. WTO antoi luvan keskeyttää myönnytysten soveltamisen Yhdysvaltoihin, ja tämän perusteella komissio mukauttaa vuosittain keskeytyksen tason vastaamaan mitätöiviä tai heikentäviä vaikutuksia, joita CDSOA aiheutti Euroopan unionille kyseisenä aikana. Vuonna 2020 keskeytyksen taso mukautettiin 0,012 prosentin suuruiseksi ylimääräiseksi arvotulliksi, ja asetusta (EU) 2018/196 muutettiin vastaavasti (2).
                  
               
                     (2)
                  
                  
                     Viimeisimmät käytettävissä olevat tiedot CDSOA:n nojalla suoritetuista maksuista koskevat varainhoitovuonna 2020 (1 päivän lokakuuta 2019 ja 30 päivän syyskuuta 2020 välisenä aikana) kannettujen polkumyynti- ja tasoitustullien jakamista. Yhdysvaltojen tulli- ja rajavalvontalaitoksen julkaisemien tietojen perusteella unionille aiheutuneiden mitätöivien tai heikentävien vaikutusten laskettiin olevan 236 314,72 Yhdysvaltojen dollaria.
                  
               
                     (3)
                  
                  
                     Mitätöivien tai heikentävien vaikutusten taso sekä tämän myötä myös keskeytyksen taso ovat nousseet. Keskeytyksen tasoa ei kuitenkaan voida mukauttaa mitätöiviä tai heikentäviä vaikutuksia vastaavaksi edellä mainitun 3 artiklan 1 kohdan c alakohdan mukaisesti lisäämällä tuotteita asetuksen (EU) 2018/196 liitteessä I olevaan luetteloon, koska kaikki kyseisen asetuksen liitteessä II olevan luettelon tuotteet on jo lisätty liitteeseen I. Komission olisi näin ollen kyseisen asetuksen 3 artiklan 1 kohdan e alakohdan mukaisesti säilytettävä liitteessä I oleva tuotteiden luettelo muuttumattomana ja muutettava ylimääräisen tullin suuruutta keskeytyksen tason mukauttamiseksi mitätöiviä tai heikentäviä vaikutuksia vastaavaksi. Liitteessä I olevassa luettelossa mainitut neljä tuotetta olisi näin ollen säilytettävä luettelossa, ja ylimääräisen tuontitullin suuruutta olisi muutettava siten, että se on 0,1 prosenttia.
                  
               
                     (4)
                  
                  
                     Arvon perusteella kannettavan 0,1 prosentin suuruisen ylimääräisen tuontitullin vaikutus liitteessä I mainittujen Yhdysvalloista peräisin olevien tuotteiden tuontiin on yhden vuoden aikana kaupan arvona mitattuna enintään 236 314,72 Yhdysvaltojen dollaria.
                  
               
                     (5)
                  
                  
                     Sen varmistamiseksi, että muutetun ylimääräisen tuontitullin soveltaminen ei viivästy, tämän asetuksen olisi tultava voimaan päivänä, jona se julkaistaan.
                  
               
                     (6)
                  
                  
                     Sen vuoksi asetusta (EU) 2018/196 olisi muutettava,
                  
               ON HYVÄKSYNYT TÄMÄN ASETUKSEN:
         
            1 artikla
            Korvataan asetuksen (EU) 2018/196 2 artikla seuraavasti:
            
               
                  ”2 artikla
                  Kannetaan tämän asetuksen liitteessä I luetelluista, Yhdysvalloista peräisin olevista tuotteista Euroopan parlamentin ja neuvoston asetuksen (EU) N:o 952/2013 (*1) mukaisen tuontitullin lisäksi 0,1 prosentin arvotulli.
               
            
         
         
            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 1 päivästä toukokuuta 2021.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 26 päivänä helmikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 44, 16.2.2018, s. 1.
         
            (2)  Komission delegoitu asetus (EU) 2020/578, annettu 21 päivänä helmikuuta 2020, ylimääräisten tullien käyttöön ottamisesta tiettyjen Amerikan yhdysvalloista peräisin olevien tuotteiden tuonnissa annetun asetuksen (EU) 2018/196 muuttamisesta (EUVL L 133, 28.4.2020, s. 1).
      
      
         
            LIITE
            
               ”
               
                  
                     LIITE I
                     Tuotteet, joista kannetaan ylimääräisiä tuontitulleja, yksilöidään kahdeksannumeroisella CN-koodilla. Näihin koodeihin luokiteltavien tuotteiden kuvaus on neuvoston asetuksen (ETY) N:o 2658/87 liitteessä I.
                     
                                 0710 40 00
                              
                           
                                 Ex90031900”kehykset epäjaloa metallia”
                              
                           
                                 8705 10 00
                              
                           
                                 6204 62 31
                              
                           
               ”